— Гэты збой, як памятаеце, ужо не першы — перажывём і яго. На тым жа заводзе аўтаагрэгатаў ідзе пэўная мадэрнізацыя, другія кіраўнікі не спяць, а займаюцца і абнаўленнем вытворчасці, і пошукам рынкаў збыту. Адразу, безумоўна, усё не перабудуеш, але мэтанакіраваныя намаганні дзеля паляпшэння сітуацыі абавязкова павінны прынесці плён. Асабіста я ў гэта веру цвёрда. Як і ў тое, што кожны праца-здольны чалавек павінен перш за ўсё самастойна падумаць пра свае даходы. Калі рубель будзе ім зароблены, а не проста атрыманы ад наймальніка, то пэўная частка праблем здымецца, а ўзнікаючыя сацыяльна-эканамічныя пытанні будуць вырашацца ўпраўленцамі своечасова.